title: Atletismo
text: L'atletismo ye un esporte que consiste en a realización de diferents prebas d'obchectivos y actividaz diferents. Se pueden clasificar en 3 apartatos: cursas, concursos (saltos y lanzamientos) y prebas combinatas (heptatlón y decatlón) reglamentatas por World Athletics (dica 2019 Asociación Internacional de Federacions d'Atletismo, IAAF por as suyas sieglas en anglés).
  
  Atletismo proviene d'a parola griega "athlos" (αθλος) que significa luita, competencia.
  
  L'atletismo ye un d'os pocos esportes practicatos de forma tradicional mundialment, mesmo en l'ambito aficionato como en as numerosas competicions de toz os rans que se fan. A simplicidat y os pocos medios necesarios ta la suya practica explanican en parti iste exito. Os primers vestichios de concursos atleticos se remontan a civilizacions antigas.
  
  Os Chuegos Olimpicos son a preba internacional mas conoixita. Se celebran cada cuatre anyos dende 1896 y l'atletismo ye a disciplina mas important en éls. Dende 1982, a IAAF ye l'organismo encargato d'a reglamentación, y creyó normas ta finalizar con o período amateur d'a disciplina. O primer Campionato d'o Mundo d'Atletismo s'organizó en 1983 y actualment se fan cada dos anyadas dende 1991.
  
  Prebas oficials 
  {| class="wikitable" style="font-size:94%" align="center" width="100%"
  |+'Prebas oficials a o Campionato Mundial y Chuegos Olimpicos
  ! width=100  colspan=5 |Cursas
  ! width=70 rowspan=2| Marcha
  ! width=70 rowspan=2| Brincos
  ! width=70 rowspan=2| Tiradas
  ! width=70 rowspan=2| Prebas combinatas
  |-align=center 
  |Cursas de velocidat||Cursas de meya distancia||Cursas de larga distancia||Obstaclos||Relevos
  |-align=center
  |60 m100 m200 m400 m||800 m1.500 m3.000 m||5.000 m10.000 mCampo a traviesaMaratón||60 m cletas100 m cletas110 m cletas400 m cletas3.000 m obstaclos||4 x 100 m4 x 400 m||20 km 35 km||LargariaTriple brincoAltariaPercha||PesoDiscoMartielloChavalina||PentatlonHeptatlonDecatlon
  |}
  
   Competicions mas importants 
   Os Chuegos Olimpicos, son una competición internacional poliesportiva organizada dende 1896 cada cuatre anyos por o Comité Olimpico Internacional (COI). L'atletismo ye un d'os esportes prencipals d'istos chuegos present en todas as edicions en os Chuegos olimpicos d'a era moderna y tamién en os de l'antiguidat.
   Os Campionatos d'o Mundo d'Atletismo, organizaus actualment cada dos anyos por World Athletics (conoixita dinates de 2019 como IAAF por as suyas sieglas en anglés d'a suya antiga denominación) dende 1983.
   A Copa d'o Mundo d'Atletismo, ye una competición internacional de seleccions continentals organizada per World Athletics .
   Os campionatos continentals, Campionato d'Europa d'Atletismo, Campionato d'Asia d'Atletismo, Campionato d'Africa d'Atletismo, Campionato Panamericanos d'Atletismo, etc. Organizadas por as respectivas federacions de area.
   A Golden League, ye una serie de 6 competicions en as que os atletas que ganen as 6 competicions comparten un premio d'un millón de dolars estatounidenses.
   Os campionatos estatals d'atletismo, Campionato d'Espanya d'Atletismo, Campionato de Francia d'Atletismo, etc. Organizadas por as repectivas federacions nacionals.
   Campionatos rechionals u nacionals, Campionato d'Aragón d'Atletismo, Campionato de Catalunya d'Atletismo, etc. Organizadas por as respectivas federación autonomicas u locals.
  
   Récords d'o mundo 
  
   Masculins en prebas olimpicas Actualizau a 14 de d'octubre de 2022 
  
   Femenins en prebas olimpicas Actualizau a 15 d'octubre de 2022 
  
   Prencipals atletas d'Aragón Categoría principal:'' Atletas d'Aragón.
   Eliseo Martín, medalla de bronze en os Campionatos d'o Mundo de l'anyo 2003 y récord d'Aragón de 3.000 m obstaclos.
   Carmen Valero, 2 vegatas campiona d'o mundo de campo a traviesa, en Chepstow 1976 y Düsseldorf 1977, y tercera en Rabat 1975 y primera atleta olimpica d'Espanya.
   Javier Moracho, subcampión d'o mundo indoor de 60 m cletas, campión d'Europa Indoor de 60 m cletas en Madrit 1986 y subcampión en Grenoble 1981, amás de 15 vegatas campión d'Espanya en diversas prebas.
   Dionisio Carreras, noveno en a maratón d'os Chuegos Olimpicos de 1924 y estió o primer aragonés en partecipar en os Chuegos Olimpicos.
  
  Se veiga tamién 
   Pollaradas.
   Historia de l'atletismo en Aragón.
   Récords d'Aragón d'atletismo.
  
  Referencias
  
  Vinclos externos 
    Pachina web oficial IAAF.
    Pachina web oficial d'a Federación espanyola d'atletismo.
    Pachina web oficial d'a Federación aragonesa d'atletismo.
    Récords d'o mundo d'a categoría veterans.
  
  Atletismo
  Esportes olimpicos